ai4bharat/Pralekha huggingface dataset:
குடியரசுத் துணைத் தலைவர் செயலகம்
சமூக நலனில் கவனம் செலுத்தும் இலக்கியம் மற்றும் கவிதைகள் காலத்தால் அழியாமல் இருக்கும்: குடியரசு துணைத் தலைவர்
சமூக நலனில் கவனம் செலுத்தும் இலக்கியம் மற்றும் கவிதைகளை காலத்தால் அழிக்க முடியாது. அதனால் தான் ராமாயணம், மகாபாரதம் போன்ற இதிகாசங்கள் இன்றும் ஊக்கமளித்து வருகின்றன என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
இலக்கிய அமைப்பான விசாகா சாஹிதியின் பொன்விழாக் கொண்டாட்டத்தில் பேசிய அவர், ஒரு நாட்டின் மகத்துவத்தையும் பெருமையையும் பிரதிபலிக்கும் வாகனமாக இலக்கியம் விளங்குவதாகவும் என்றும், எழுத்தாளர்கள், கவிஞர்கள், அறிவுஜீவிகள் மற்றும் பத்திரிகையாளர்கள் தங்கள் எல்லா எழுத்துக்களிலும் சமூக நலனுக்கு முன்னுரிமை அளிக்க வேண்டும் என்றும் கூறினார்.
ஒரு நாட்டின் கலாச்சாரம் மற்றும் மரபுகள் இலக்கியத்தை உருவாக்குவதில் முக்கிய பங்கு வகிப்பதாக அவர் குறிப்பிட்டார். நமது நாட்டுப்புற இலக்கியங்களை நாம் பாதுகாத்தால் நமது கலாச்சாரத்தை பாதுகாக்க முடியும் என்றார் அவர்.
தெலுங்கு மொழியின் செழுமையைக் குறிப்பிட்ட அவர், நமது உடை, உணவுப் பழக்கம், பண்டிகைகள், பழக்கவழக்கங்கள், தொழில்கள் என நம் வாழ்வின் ஒவ்வொரு அம்சமும் இலக்கியத்தால் பிரதிபலிக்கப்படுவதாகக் கூறினார்.
தெலுங்கு மற்றும் பிற இந்திய மொழிகளைப் பாதுகாத்தல் நமது கலாச்சாரத்தை நிலைநிறுத்தவும், எதிர்கால சந்ததியினருக்கு சரியான பாதையை வகுக்கவும் வழிகாட்டும் என்றும் அவர் கூறினார்.
ஆந்திரப் பிரதேசத்தின் எட்டு மாவட்டங்களில் உள்ள 920 பள்ளிகளில் தெலுங்கு எழுத்து மூலம் கோயா மொழியில் ஆரம்பக் கல்வி கற்பிக்கப்படுகிறது என்று திரு நாயுடு தனது மகிழ்ச்சியைத் தெரிவித்தார். இந்த முயற்சிக்காக அரசு மற்றும் கல்வித்துறை அதிகாரிகளை அவர் பாராட்டினார். பிற மொழிகளைக் கற்கும் முன் தாய்மொழியில் புலமை பெறுவது அவசியம் என்று அவர் பரிந்துரைத்தார். பெற்றோர்கள் இவ்விடயத்தில் தேவையான முன்முயற்சி எடுக்க வேண்டுமென அவர் வலியுறுத்தியுள்ளார்.
சிறுவர் இலக்கியத்தில் சிறப்பு கவனம் செலுத்துமாறு எழுத்தாளர்களை வலியுறுத்திய குடியரசுத் துணைத் தலைவர், அத்தகைய இலக்கியங்களை பிரபலப்படுத்த புதிய வழிகளைக் கண்டறியுமாறு அறிவுறுத்தினார். இந்த விஷயத்தில் நன்கு அறியப்பட்ட எழுத்தாளர்களான முல்லப்புடி வெங்கடரமணா மற்றும் சிந்தா தீக்ஷிதுலு ஆகியோரின் பங்களிப்பை அவர் நினைவு கூர்ந்தார்.
தெலுங்கு இலக்கியப் படைப்புகளை பிரபலப்படுத்துவதற்கான விசாகா சாஹிதியின் முயற்சிகளை திரு நாயுடு பாராட்டினார்.
ஆந்திரப் பிரதேச சுற்றுலாத் துறை அமைச்சர் திரு எம் ஸ்ரீனிவாஸ், ஆந்திரப் பல்கலைக்கழகத் துணைவேந்தர் திரு பிரசாத் ரெட்டி, விசாகா சாஹிதி தலைவர், பேராசிரியர் கே மலையவாசினி, செயலாளர் திரு காந்திகோட்டா விஸ்வநாதம் உள்ளிட்டோர் நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1769570
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 188.47 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 188.47 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.54 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815091
பிரதமர் அலுவலகம்
புறக்கணிக்கப்பட்ட நிலையிலிருந்து முன்னேறிய நிலையை  நோக்கி நகர்கிறது இந்தியா
பிரதமர் திரு நரேந்திர மோடி எப்போதும் ஏழைகளின் நலனில் தீவிரம் காட்டி வருகிறார். கடைக்கோடி நபரையும் நலத்திட்டங்கள் சென்றடைவது என்ற  கொள்கையால் வழிநடத்தப்பட்டு, சமூகத்தின் ஏழைகள் மற்றும் விளிம்புநிலை பிரிவினருக்கு அதிகாரம் அளிப்பவராகவும் இருந்து வருகிறார். பிரதமர் மோடியின் சமூக ஒருங்கிணைப்பு மற்றும் வளர்ச்சியின் முற்போக்கான பார்வை கடந்த ஒன்பது ஆண்டுகளில் அரசால் தொடங்கப்பட்ட முக்கிய கொள்கைகள் மற்றும் திட்டங்களுக்கு உந்து சக்தியாக உள்ளது.
பிரதமரின் இணையதளத்தில் வெளியிடப்பட்டுள்ள கட்டுரைக்கான இணைப்பை வழங்கி பிரதமர் அலுவலகம் வெளியிட்டுள்ள ட்விட்டர் பதிவில்,
"ஒடுக்கப்பட்ட பிரிவினருக்கு சம வாய்ப்புகளை வழங்குவதன் மூலம் சமூகத்தை உள்ளடக்கிய தேசத்தை உருவாக்குதல்." என்று அதில் தெரிவிக்கப்பட்டுள்ளது.
பிரதமர் அலுவலகம்
2022 ஆசிய கோப்பை கிரிக்கெட் தொடரில் பாகிஸ்தானுக்கு எதிரான போட்டியில் வெற்றி பெற்ற இந்திய அணிக்கு பிரதமர் பாராட்டு
2022 ஆசிய கோப்பை கிரிக்கெட் தொடரில் பாகிஸ்தானுக்கு எதிரான போட்டியில் வெற்றி பெற்ற இந்திய அணிக்கு பிரதமர் திரு நரேந்திர மோடி பாராட்டு தெரிவித்துள்ளார். அபாரமான திறமையையும், விடாமுயற்சியையும் இந்திய அணி வெளிப்படுத்தியதாக திரு மோடி குறிப்பிட்டுள்ளார்.
ட்விட்டர் பதிவில் அவர் தெரிவித்திருப்பதாவது:
“இன்று நடைபெற்ற 2022 ஆசிய கோப்பை கிரிக்கெட் போட்டியில் #AsiaCup2022 இந்திய அணி #TeamIndia அனைத்து பிரிவுகளிலும் சிறப்பாக விளையாடியது. அபாரமான திறமையையும், விடாமுயற்சியையும் அணி வெளிப்படுத்தியது. வெற்றி பெற்ற வீரர்களுக்கு வாழ்த்துகள்.”
பாதுகாப்பு அமைச்சகம்
முன்னோட்டம் : 12705 மொர்முகோவ் ராணுவத்தில் இணைகிறது
ஏவுகணைகளைக் குறிவைத்துத் தாக்கி அழிக்கும் வசதிகொண்ட, மொர்முகோவ் என்ற விசாகப்பட்டினம் கிளாஸ் போர்கப்பல், மும்பையில் உள்ள கடற்படைத்தளத்தில், 2022 டிசம்பர் 18ம் தேதி மத்திய பாதுகாப்பு அமைச்சர் ராஜ்நாத் சிங் முன்னிலையில் இந்தியக் கடற்படையில் சேர்க்கப்பட உள்ளது.
இதன்மூலம் உள்நாட்டிலேயே தயாரிக்கப்பட்ட இந்தியக் கடற்படையில் சேர்க்கப்படும் 2-வது விசாகப்பட்டினம் கிளாஸ் டெஸட்ராயர் இது என்ற பெருமை அந்தக் கப்பலுக்குக் கிடைத்துள்ளது. பி15பி ஏவுகைணை அழிப்பானைக் கொண்ட இந்தப் போர்கப்பல், கடற்படையின் போர்கப்பல் உற்பத்தி அமைப்பு மற்றும் மஸாகான் டாக் கப்பல் தயாரிப்பு நிறுவனத்துடன் இணைந்து வடிவமைக்கப்பட்டுள்ளது.
இது, 163 மீட்டர் நீளமும், 17 மீட்டர் அகலமும் கொண்டது. 7400 டன் எடையிலான ஆயுதங்கள் உள்ளிட்டவற்றைச் சுமந்துசெல்லும் இந்தப் போர்கப்பல், உள்நாட்டிலேயே தயாரிக்கப்பட்ட அதிக வல்லமைகொண்ட போர்கப்பல்களுள் ஒன்றாகும். இதில் 4 சக்திவாய்ந்த டர்பைன்கள், ஒருங்கிணைந்து வாயு மற்றும் வாயு கான்பிக்ரேஷன்களை உள்ளடக்கியது.
குறிப்பாக ரேடார் குறுக்கீட்டையும் குறைக்கும் தன்மைகொண்ட இந்த போர்க்கப்பல், கண்டம் விட்டுக் கண்டம் பாயும் ஏவுகணை, கண்டம் விட்டு வான்வழியில் பாயும் ஏவுகணை, உள்ளிட்டவற்றைத் தாங்கிச் செல்லும் திறன் படைத்தது.
குறிப்பிட்ட இலக்கைத் தாக்கி அழிக்க உதவும் வகையில், இந்தக் கப்பலில், நவீன கண்காணிப்பு ரேடார் இணைக்கப்பட்டுள்ளது. ராக்கெட் லாஞ்சர்கள், டார்பிடோ லாஞ்சர்கள், ஏஸ்டபிள்யூ ஹெலிகாப்டர்கள் உள்ளிட்ட நீர்மூழ்கி எதிர்ப்பு போர்த்திறன் அம்சங்களும் இடம்பெற்றுள்ளன.
அணு ஆயுதங்கள், ரசாயன விளைவுகள் ஆகியவற்றால் ஆன எவ்வகையான போர் சூழல்களையும் எதிர்கொள்ளக்கூடிய வசதிகளை இந்த போர்க்கப்பல் கொண்டுள்ளது. தற்சாற்பு இந்தியா என்ற இலக்கை நிறைவேற்றும் வகையில், 75 சதவீத வடிவமைப்பு, உள்நாட்டுத் தயாரிப்புகளை உள்ளடக்கியிருப்பது இந்த போர்கப்பலின் சிறப்பு அம்சம்.
குறிப்பாக இந்தியக் கடற்படைத்தளங்களின் மொத்தக் கப்பல்களில் 42 கப்பல்கள் மற்றும் நீர்மூழ்கிக்கப்பல்கள் உள்நாட்டிலேயே வடிவமைக்கப்பட்டவையாக இருப்பது, தற்சாற்பு இந்தியாவிற்கான முனைப்பான முயற்சியின் அடித்தளமாக அமைகின்றன.
மேற்கு கடலோரப் பகுதியில் அமைந்துள்ள வரலாற்று சிறப்புமிக்க துறைமுக நகரமான கோவாவின் நினைவாக, இந்த போர்கப்பலுக்கு மொர்முகோவ் எனப் பெயிரிடப்பட்டுள்ளது.
போர்ச்சுக்கீசியர்களின் ஆட்சியில் இருந்து கோவா விடுதலை பெற்ற 60-வது ஆண்டுவிழா 2022ம் ஆண்டு டிசம்பர் 19ம் கொண்டாடப்படுகிறது. இதை முன்னிட்டு, 2022ம் ஆண்டு டிசம்பர் 19ம் தேதி இந்த கப்பல் முறைப்படி தனது கடற்பயணத்தைத் தொடங்க உள்ளது.
மேலும் விபரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1883994
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 179.78 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 179.78 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.58 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803459
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: டிசம்பர் 2021
2021 டிசம்பர் மாதத்தில் இந்தியாவின் ஒட்டு மொத்த ஏற்றுமதி  57.87 பில்லியன் அமெரிக்க டாலராக இருக்கும் என மதிப்பிடப்பட்டுள்ளது. இது கடந்தாண்டு இதே காலத்துடன் ஒப்பிடுகையில் 23.35 சதவீத வளர்ச்சி.
2021 டிசம்பர் மாதத்தில் நாட்டின் ஒட்டுமொத்த இறக்குமதி 72.35 பில்லியன் டாலராக இருக்கும் என மதிப்பிடப்பட்டுள்ளது. இது கடந்தாண்டின் இதே கால அளவை விட 33.86 சதவீதம் நேர்மறையான வளர்ச்சி.
2021 ஏப்ரல்-டிசம்பர் வரை இந்தியாவின் ஒட்டு மொத்த ஏற்றுமதி  479.07 பில்லியன் அமெரிக்க டாலராக இருக்கும் என மதிப்பிடப்பட்டுள்ளது. இது கடந்தாண்டு இதே காலத்துடன் ஒப்பிடுகையில் 36.31 சதவீத வளர்ச்சி.
2021 ஏப்ரல்-டிசம்பர் வரை நாட்டின் ஒட்டுமொத்த இறக்குமதி 547.12 பில்லியன் டாலராக இருக்கும் என மதிப்பிடப்பட்டுள்ளது. இது கடந்தாண்டின் இதே கால அளவை விட 57.33 சதவீதம் நேர்மறையான வளர்ச்சி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1789882
ஜல்சக்தி அமைச்சகம்
கேரளாவில் ஜல் ஜீவன் திட்டத்தின் செயல்பாடு குறித்து ஜல்சக்தி அமைச்சகம் ஆய்வு
கேரள மாநிலத்தில் ஜல் ஜீவன் திட்டத்தின் செயல்பாடுகள் குறித்த இடைக்கால அறிக்கையை அந்த மாநிலத்தின்அதிகாரிகள் காணொலிக் காட்சி வாயிலாக தேசிய ஜல் ஜீவன் இயக்கத்திடம் வழங்கினர்.
இந்த அறிக்கையின்படி வரும் 2023- 24 ஆம் ஆண்டுக்குள் கேரளாவில் 100% ஊரக வீடுகளுக்குத் தண்ணீர் குழாய் இணைப்புகள் வழங்க திட்டமிடப்பட்டுள்ளது. மொத்தமுள்ள 67.15 லட்சம் ஊரக வீடுகளில் 49.65 லட்சம் வீடுகளுக்குத் தண்ணீர் குழாய் இணைப்புகள் இன்னும் வழங்கப்படவில்லை. 2020- 21ஆம் ஆண்டில் 21.42 லட்சம் வீடுகளுக்குத் தண்ணீர் குழாய் இணைப்புகள் வழங்க அந்த மாநிலம் திட்டமிட்டுள்ளது.
கேரளாவில் தற்போது செயல்படுத்தப்பட்டு வரும் குழாய்கள் மூலம் தண்ணீர் வழங்கும் திட்டத்தின் கீழ் 2493 வசிப்பிடங்களில் தண்ணீர் குழாய் இணைப்பு இதுவரை வழங்கப்படாதது குறித்து கூடுதல் கவனம் செலுத்துமாறு தேசிய ஜல்சக்தி இயக்கம், மாநிலத்தைக் கேட்டுக்கொண்டது.
2020-21 ஆம் ஆண்டில் ஜல் ஜீவன் திட்டத்தின் கீழ் கேரளாவிற்கு ரூபாய் 404.24 கோடியை மத்திய அரசு ஒதுக்கியுள்ளது குறிப்பிடத்தக்கது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668438
பிரதமர் அலுவலகம்
இந்தியாவிலும், சர்வதேச அளவிலும் சிறந்த தரமான ஸ்ரீ அன்னா தயாரிப்புகளை ஊக்குவிப்பதற்கான முக்கிய நடவடிக்கைக்கு பிரதமர் பாராட்டு
இந்தியாவிலும், சர்வதேச அளவிலும் சிறந்த தரமான ஸ்ரீ அன்னா தயாரிப்புகளை ஊக்குவிப்பதற்கான முக்கிய நடவடிக்கை எடுக்கப்பட்டுள்ளதாக பிரதமர் திரு நரேந்திர மோடி தெரிவித்துள்ளார்.
உள்நாட்டு மற்றும் சர்வதேச சந்தைகளில் 15 வகையான சிறுதானியங்களின் தரத்தை மதிப்பிட எஃப்எஸ்எஸ்ஏஐ இந்தியா 8 தர அளவுருக்களை நிர்ணயித்து நல்ல தரமான சிறுதானியங்கள் கிடைப்பதை உறுதி செய்துள்ளதாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா வெளியிட்ட ட்விட்டர் பதிவுக்கு பிரதமர் மோடி பதிலளித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில், "இந்தியாவிலும், சர்வதேச அளவிலும் சிறந்த தரமான ஸ்ரீ அன்னா தயாரிப்புகளை ஊக்குவிப்பதற்கான முக்கிய படி” எனக் குறிப்பிட்டுள்ளார்.
பிரதமர் அலுவலகம்
திரிபுராவின் முதலமைச்சராக பதவியேற்றுள்ள டாக்டர் மாணிக் சாஹாவுக்கு பிரதமர் வாழ்த்து
திரிபுரா மாநிலத்தின் முதலமைச்சராக பதவியேற்றுள்ள டாக்டர் மாணிக் சாஹாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தமது டுவிட்டர் பதிவில் கூறியிருப்பதாவது;
"திரிபுராவின் முதலமைச்சராக பதவியேற்றுள்ள திரு @DrManikSaha2 அவர்களுக்கு வாழ்த்துக்கள். பயனுள்ள பதவிக் காலம் அமைய அவருக்கு வாழ்த்துக்கள். 2018- இல் தொடங்கிய திரிபுராவின் வளர்ச்சிப் பயணத்திற்கு அவர் வேகம் சேர்ப்பார் என்று நான் நம்புகிறேன்."
ஆயுஷ்
பாரம்பரிய மருத்துவ முறைகளில் கல்வி ஆராய்ச்சி மற்றும் திறன் வளர்த்தலில் இந்தியா, குரோஷியா இணைந்து செயல்படவுள்ளன
இந்தியாவின் பாரம்பரிய மருத்துவ முறைகளில், குறிப்பாக ஆயுர்வேத துறையில், இந்தியா மற்றும் குரோஷியா இடையே கல்வி ஒத்துழைப்புக்கான பாதையை வகுக்கும் விதமாக அந்நாட்டுடன் ஒப்பந்தம் ஒன்றில் ஆயுஷ் அமைச்சகம் புதன்கிழமை கையெழுத்திட்டது.
கல்வி ஆராய்ச்சி, மருத்துவம் மற்றும் கல்வி நடவடிக்கைகள், மருத்துவ கல்வி, பயிற்சி மற்றும் திறன் வளர்த்தல் ஆகியவற்றில் இதர நாடுகளுடனான இந்தியாவின் உறவை வலுப்படுத்துவதற்கான ஒரு முக்கிய படியாக குரோஷியாவுடனான புரிந்துணர்வு ஒப்பந்தம் அமைந்துள்ளது.
அடையாளம் காணப்பட்ட நிறுவனங்களுடன் இணைந்து ஆயுர்வேதத் துறையில் கல்வி நடவடிக்கைகளை இரு தரப்பினரும் மேற்கொள்வார்கள். நிறுவனங்கள், இறுதி பயனர்கள் மற்றும் பங்குதாரர்களின் தேவைக்கேற்ப கல்வித் தரங்களையும் படிப்புகளையும் இரு தரப்பும் உருவாக்குவதோடு, குரோஷியாவில் ஆயுர்வேத கல்விக்கான வழிகாட்டுதல்களை உருவாக்குவார்கள்.
"கல்வி ஆராய்ச்சி, மருத்துவம் மற்றும் கல்வி நடவடிக்கைகள், மருத்துவ கல்வி, பயிற்சி மற்றும் திறன் வளர்த்தலை இது ஊக்குவிக்கும்" என்று ஆயுஷ் அமைச்சகத்தின் ஆயுர்வேத ஆலோசகர் டாக்டர் மனோஜ் நேசரி கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762025
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் நிறுவனங்களை தொடங்குவதற்கான ஊக்கத்தொகை
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ராணே கீழ்காணும் தகவல்களை வழங்கினார்.
நிறுவனங்களின் ஊக்குவிப்பு மற்றும் மேம்பாடு மாநில அரசுகளின் கீழ் உள்ள துறையாகும். இருப்பினும், நாட்டில் உள்ள குறு, சிறு மற்றும் நடுத்தர நிறுவனங்களின் வளர்ச்சிக்கான பல்வேறு திட்டங்கள் மற்றும் கொள்கை முன்முயற்சிகள் மூலம் மாநில/யூனியன் பிரதேச அரசுகளுக்கு மத்திய அரசு துணைபுரிகிறது.
சிறு, குறு மற்றும் நடுத்தர தொழில் நிறுவனங்கள் அமைச்சகத்தின் திட்டங்களின் பலன்களைப் பெறுவதற்கும், ரிசர்வ் வங்கியின் முன்னுரிமைத் துறைக் கடனின் கீழ் பலன்களைப் பெறுவதற்கும் உதயம் பதிவு முன்-தேவையாகும். டிசம்பர் 3, 2021 வரை  மொத்த உதயம் பதிவுகள் 60 லட்சத்திற்கும் அதிகமாக உள்ளது.
நாட்டிலுள்ள சிறு, குறு மற்றும் நடுத்தர தொழில் நிறுவனங்கள் துறைக்கு ஆதரவாக தற்சார்பு இந்தியா திட்டத்தின் கீழ் பல சமீபத்திய முயற்சிகளை அரசு எடுத்துள்ளது. ரூ 20,000 கோடி துணைக் கடன், ரூ 3 லட்சம் கோடி பிணையில்லாக் கடன், ரூ 50,000 கோடி நிதி உட்செலுத்தல் உள்ளிட்டவை இவற்றில் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779745
நித்தி ஆயோக்
புதுமைகளைப் புகுத்துவது மற்றும் தொழில் முனைவோருக்கான முயற்சிகளை மேம்படுத்துவதற்காக இந்திய நிலக்கரி நிறுவனத்துடன்  நிதி ஆயோக்கின் அடல் புதுமை இயக்கம் இணைந்து செயல்பட உள்ளது.
கோல் இந்தியா லிமிடெட்  நிதிஆயோக் அமைப்பின் அடல் புதுமை இயக்கத்தின்  திட்டத்தில் இணைந்து செயலாற்ற ஆதரவு அளித்துள்ளது. இதன் மூலம் நாட்டில் பல்வேறு பகுதிகளிலும் தொழில் முனைவோரை ஊக்குவிப்பதற்கான முயற்சிகளும் புதுமைகளைப் புகுத்துவதற்கான முயற்சிகளும் மேற்கொள்ளப்படும். இந்தக் கொள்கை உத்தி அளவிலான நோக்க அறிக்கை 19 ஜூன் 2020 வெள்ளிக்கிழமையன்று மெய்நிகர் மாநாட்டின் போது, அடல் புதுமை இயக்கம் அமைப்புக்கும், கோல் இந்தியா நிறுவனத்துக்கும் இடையே கையெழுத்திடப்பட்டது.
இந்த ஒருங்கிணைப்புத் திட்டம் மூலமாக புதுமைக்கான சூழலை மேம்படுத்துவது, பல்வேறு திட்டங்கள் குறித்த விழிப்புணர்வை ஏற்படுத்துவது, ஆகியவற்றில் பல்வேறு செயல்பாடுகளும், திட்டங்களும் மேற்கொள்ளப்படும்.
அடல் புதுமை இயக்கத்தின் இயக்குநர் திரு.ஆர்.ரமணன், கோல் இந்தியா நிறுவனத்தின் தொழில்நுட்ப இயக்குநர் திரு.பினய் தயாள் ஆகியோர் கோல் இந்தியா நிறுவனத்தின் தலைவரும் நிர்வாக இயக்குநருமான திரு பிரமோத் அகர்வால் முன்னிலையில் இந்த ஒப்பந்தத்தில் அறிக்கையில் கையெழுத்திட்டனர்.
அடல் டிங்கரிங் ஆய்வுக்கூடங்களை தத்தெடுத்துக் கொள்ளுதல்; ஆசிரியர் பயிற்சி வகுப்புகள் நடத்துதல்; டிங்கரிங் பயிற்சிபெறும் மாணவர்களுக்கு வழிகாட்டியாக இருந்து உதவி செய்தல்; போன்ற பல்வேறு பிரிவுகளில் இணைந்து பணியாற்றுவதற்கு இந்த அறிக்கை வகை செய்கிறது.
(Visitor Counter : 307
உள்துறை அமைச்சகம்
இந்தியாவின் பசுமை எரிசக்தி முயற்சிகளை நனவாக்க, மத்திய உள்துறை அமைச்சகம், இந்திய சூரியசக்தி மின்சார உற்பத்திக் கழகத்துடன் புரிந்துணர்வு ஒப்பந்தத்தில் கையெழுத்திட்டுள்ளது
மத்திய அரசின் புதுப்பிக்கத்தக்க எரிசக்தித் திட்டங்களை ஊக்குவிப்பதன் வாயிலாக, கார்பன் சமநிலை பொருளாதாரத்தை நோக்கிச் செல்லும் விதமாக, மத்திய உள்துறை அமைச்சர் திரு.அமித் ஷா-வின் வழிகாட்டுதலின்பேரில், மத்திய ரிசர்வ் காவல் படை மற்றும் தேசிய பாதுகாப்புப் படை  வளாகங்களில், சூரியசக்தி மின்சார உற்பத்தி சாதனங்களை நிறுவுவதற்கான நடவடிக்கைகளை உள்துறை அமைச்சகம் தொடங்கியுள்ளது. இதன்படி, புதுதில்லியில், மத்திய உள்துறை மற்றும் புதிய மற்றும் புதுப்பிக்கத்தக்க எரிசக்தித் துறை செயலாளர்கள் முன்னிலையில், மத்திய உள்துறை அமைச்சகம், இந்திய சூரியசக்தி மின்சார உற்பத்திக் கழகம் இடையே,புரிந்துணர்வு ஒப்பந்தம் ஒன்று கையெழுத்தாகியுள்ளது. இந்த ஒப்பந்தம், மேற்கூரை சூரியசக்தி மின்உற்பத்தி நிலையங்கள் அமைக்கும் பணியை,இருதரப்பும் கூட்டாக மேற்கொள்ள வகை செய்கிறது.
தற்போதைய தரவுகளின்படி, மத்திய ரிசர்வ் காவல்படை & தேசிய பாதுகாப்புப் படை வளாகங்களில், மொத்தம் 71.68மெகாவாட் அளவிற்கு சூரியசக்தி மின்சாரம் உற்பத்தி செய்வதற்கான வாய்ப்புகள் இருப்பதாக, இந்திய சூரியசக்தி மின்சார உற்பத்திக் கழகம் மதிப்பீடு செய்துள்ளது. சூரியசக்தி மின்உற்பத்தித் துறையில் நிபுணத்துவம் பெற்றுள்ள இந்திய சூரியசக்தி மின்சார உற்பத்திக் கழகம், நேரடியாகவோ அல்லது முகமைகள் மூலமாகவோ அல்லது ஏலப்போட்டி மூலமாக தேர்ந்தெடுக்கப்பட்ட முகமைகள் வாயிலாகவோ, மேற்கூரை சூரியசக்தி மின் உற்பத்தி திட்டத்தை செயல்படுத்துவதில் உள்துறை அமைச்சகத்திற்கு ஒத்துழைப்பு அளிக்கும்.
பிரதமர் அலுவலகம்
பக்ரீத் பண்டிகையை முன்னிட்டு நாட்டு மக்களுக்கு பிரதமர் வாழ்த்து
பக்ரீத் பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்ட ட்விட்டர் செய்தியில், “ஈத் நல்வாழ்த்துகள்! பக்ரீத் பண்டிகை வாழ்த்துகள். கூட்டு நன்மைக்கான உணர்வை மேலும் மேம்படுத்தவும், மனித சமூகத்தின் நலனிற்கான வளத்தை நோக்கியும் பணியாற்ற இந்தப் பண்டிகை நம்மை ஊக்குவிக்கட்டும்”, என்று குறிப்பிட்டார்.
சிறப்பு சேவைகள் மற்றும் கட்டுரைகள்
மேற்கு தாம்பரத்தில் வரும் 21-ஆம் தேதி ஆயுள் சான்றிதழை சமர்ப்பிப்பதற்கான சிறப்பு முகாம்
மத்திய அரசு ஓய்வூதியதாரர்களுக்கான டிஜிட்டல் ஆயுள் சான்றிதழை ஊக்குவிப்பதற்கான நாடு தழுவிய பிரச்சாரத்தை இந்திய அரசின் பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் அமைச்சகத்தின் ஓய்வூதியம் மற்றும் ஓய்வூதியதாரர்கள் நலத்துறை அறிமுகப்படுத்தியுள்ளது. எந்த ஆண்ட்ராய்டு செல்பேசி வாயிலாகவும் முக அங்கீகார தொழில்நுட்பத்தைப் பயன்படுத்தி ஆயுள் சான்றிதழை சமர்ப்பிக்கும் முறையை மத்திய பணியாளர் நலன் மற்றும் பொதுமக்கள் குறைதீர்ப்புத் துறை இணையமைச்சர் டாக்டர் ஜிதேந்திர சிங் நவம்பர் 2021-இல் தொடங்கி வைத்தார். முக அங்கீகார தொழில்நுட்பம் குறித்த விழிப்புணர்வை ஏற்படுத்தவும், டிஜிட்டல் வழியாக ஆயுள் சான்றிதழ் சமர்ப்பிப்பதை ஊக்குவிக்கவும் தேசிய அளவில் சிறப்பு பிரச்சாரத்தை இந்தத் துறை தற்போது தொடங்கியுள்ளது. டிஜிட்டல் ஆயுள் சான்றிதழ்/ முக அங்கீகார தொழில்நுட்ப முறையை ஊக்குவிப்பதற்காக ஓய்வூதியதாரர்களுக்கு வசதியாக சிறப்பு முகாம்களை நடத்துமாறு பதிவு செய்யப்பட்ட அனைத்து ஓய்வூதியதாரர் சங்கங்கள், ஓய்வூதியம் விநியோகிக்கும் வங்கிகள், மத்திய அரசின் அமைச்சகங்கள் மற்றும் மத்திய அரசு சுகாதார சேவை மையங்களுக்கு உத்தரவிடப்பட்டுள்ளது.
இந்நிலையில், வரும் 21-ஆம் தேதி மேற்கு தாம்பரத்தில் உள்ள டி.ஜி.பி திருமண மண்டபத்தில் பாரத ஸ்டேட் வங்கியுடன் இணைந்து நடைபெற உள்ள சிறப்பு முகாமிற்கு மத்திய ஓய்வூதியம் மற்றும் ஓய்வூதியதாரர்கள் நலத்துறை அதிகாரிகள் அடங்கிய குழு வருகை தரவிருக்கிறது. அனைத்து ஓய்வூதியதாரர்களும் இந்த முகாமில் கலந்து கொண்டு டிஜிட்டல் வழியாக ஆயுள் சான்றிதழ்களை சமர்ப்பிக்கலாம். மேலும் எதிர்காலத்தில் அவர்கள் தங்கள் வீடுகளில் இருந்து இந்தத் தொழில்நுட்பத்தைப் பயன்படுத்தி எவ்வாறு சான்றிதழை சமர்ப்பிப்பது என்பது குறித்தும் தெரிந்து கொள்ளலாம். இந்திய தனித்துவ அடையாள ஆணையம், அகில இந்திய ஓய்வூதியதாரர்கள் சங்க கூட்டமைப்பின் பிரதிநிதிகளும் இந்த முகாமில் கலந்து கொள்வார்கள்.
1.10.2022 முதல் இதுநாள் வரை 64,72,213 டிஜிட்டல் ஆயுள் சான்றிதழ்கள் சமர்ப்பிக்கப்பட்டுள்ளன. இவற்றுள் 3,47,336 சான்றிதழ்கள் முக அங்கீகார தொழில்நுட்பம் வாயிலாக சமர்ப்பிக்கப்பட்டுள்ளன. மேலும் மத்திய அரசு ஓய்வூதியதாரர்கள் இந்த காலகட்டத்தில் சமர்ப்பித்துள்ள மொத்த டிஜிட்டல் சான்றிதழ்களின் எண்ணிக்கை 23,19,223. இவற்றில் முக அங்கீகார தொழில்நுட்பம் வாயிலாக சமர்ப்பிக்கப்பட்டுள்ள சான்றிதழ்களின் எண்ணிக்கை 2,02,774.
முன்னர் ஆயுள் சான்றிதழ்களை நேரடியாக சமர்ப்பிக்க வேண்டியிருந்தது. இதனால் ஓய்வூதியதாரர்கள், வங்கிகளின் வாசலில் நீண்ட வரிசையில் வெகு நேரம் காத்திருக்க நேரிட்டது. தற்போது அவர்கள் தங்கள் வசிப்பிடங்களில் இருந்தே மிக சுலபமாக இதனை செலுத்த முடியும். ஆண்ட்ராய்டு செல்பேசியைப் பயன்படுத்தி முக அங்கீகார தொழில்நுட்பத்தின் வாயிலாக ஆயுள் சான்றிதழை முதன்முறையாக சமர்ப்பிக்கும் போது ஆதார் எண், செல்பேசி எண், பி.பி.ஓ எண், வங்கி/ அஞ்சல் அலுவலக கணக்கு எண் போன்ற தகவல்களை பதிவேற்ற வேண்டும். ஓய்வூதிய ஒப்புதல் வழங்கும் இதர ஆணையகங்களின் ஓய்வூதியதாரர்களும் இந்த வசதியைப் பயன்படுத்திக் கொள்ளலாம். டிஜிட்டல் வழியாக தங்கள் ஆயுள் சான்றிதழ்களை சமர்ப்பிப்பதற்கு இந்த முகாமில் கலந்து கொள்ளுமாறு ஓய்வூதியதாரர்கள் அனைவருக்கும் மத்திய குழு அழைப்பு விடுத்துள்ளது.
சுற்றுலா அமைச்சகம்
‘பொறுப்புமிக்க சுற்றுலாவில், வியத்தகு இந்திய மகளிரைப் போற்றுவோம்’ மத்திய சுற்றுலாத் துறை அமைச்சகத்தால் நடத்தப்படும் Dekho Apna Desh ‘பாருங்கள் நமது தேசத்தை’ என்ற தொடர் கருத்தரங்கின் பன்னிரண்டாவது தொடர்.
மத்திய சுற்றுலாத்துறை அமைச்சகத்தால் நடத்தப்படும் Dekho Apna Desh - ‘பாருங்கள் நமது தேசத்தை’ என்ற தொடர் கருத்தரங்கின் பன்னிரண்டாவது தொடர், 30 ஏப்ரல் 2020 அன்று நடைபெற்றது. ‘பொறுப்புமிக்க சுற்றுலாவில், வியத்தகு இந்திய மகளிரைப் போற்றுவோம்’ என்ற தலைப்பிலான இந்தக் கருத்தரங்கில், பயணங்கள் குறித்த மாற்றுக் கற்பனைகள் கொண்ட சக்தி வாய்ந்த, தனிப்பட்ட, சில பெண்களின் அனுபவக் கதைகள் பகிர்ந்து கொள்ளப்பட்டன.
சுற்றுலா மூலமாக தங்களது வாழ்விலும், தாங்கள் வாழும் சமுதாயத்திலும், தனி நபர்கள் எவ்வாறு மாற்றங்களை ஏற்படுத்த முடியும் என்று இந்த இணையவழிக் கருத்தரங்கில் விளக்கப்பட்டது. பயணங்களை மேற்கொள்ளும் போது, உள்ளூர் ஆதாரங்களைப் பயன்படுத்துவது; இல்லங்களில் தங்குவது; ஆவணப் பதிவுகளில்லாத, வெளியுலகிற்கு அதிகம் தெரியாத நிறுவனங்களுக்கு ஆதரவளிப்பது; குடும்பத்தினரால் நடத்தப்படும் சிறு உணவகங்களில் உண்பது; போன்றவை, உள்ளூர்வாசிகளுக்கு மிகப்பெரிய மாற்றமளிக்கும்; சுற்றுலாவால் பயனடையும் பகுதிகளின் வளர்ச்சிக்கு இவை உதவும்.
அவுட்லுக் வெளியீட்டுக் குழுமத்தின், அவுட்லுக் பொறுப்புள்ள சுற்றுலா முயற்சி குழுவின் சொய்டி பானெர்ஜீ  ராதிகா பி நாயர்,  சோனாலி சாட்டர்ஜீ  ஆகியோர் கூறுகையில், கோவிட்-19 நோய்க்குப் பிறகு வரக்கூடிய காலங்களில், இல்லங்களில் தங்குதல், தொலைதூரப்பகுதிகளுக்குச் செல்லுதல், போன்றவை அதிகமான பயணிகளை ஈர்க்கும் என்றும், அப்போது, இந்தப் பெண்களின் பணி மேலும் முக்கியமானதாக இருக்கும் என்றும் குறிப்பிட்டனர்.
இந்த இணையவழிக் கருத்தரங்குகளை காணத் தவறியவர்கள், இவற்றை இங்கு காணலாம்.
https://www.youtube.com/channel/UCbzIbBmMvtvH7d6Zo_ZEHDA/featured
மத்திய அரசின் சுற்றுலாத்துறை சமூக வலைத்தளங்களிலும் இவற்றைக் காணலாம்.
(Visitor Counter : 126
மனித வள மேம்பாட்டு அமைச்சகம்
இந்தியக் கல்வியில் சர்வதேச தரங்களை எட்டுவதற்கான சீர்திருத்தங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த கல்வித் துறை இணை அமைச்சர் டாக்டர் சுபாஸ் சர்க்கார் கீழ்காணும் விவரங்களை வழங்கினார்.
மத்திய அமைச்சரவையின் ஒப்புதலுக்கு பிறகு 2020 ஜூலை 29 அன்று தேசிய கல்விக் கொள்கை 2020-ஐ கல்வி அமைச்சகம் அறிவித்தது. ஐஐடிக்கள், ஐஐஎம்கள் ஆகியவற்றுக்கு இணையாக, முழுமையான மற்றும் பல்முனை கல்வியை வழங்குவதற்காக, பல்முனை கல்வி மற்றும் ஆராய்ச்சி பல்கலைக்கழகங்களை உருவாக்குவதற்கு தேசிய கல்வி கொள்கை 2020 பரிந்துரைக்கிறது.
அனைத்து கல்வித் திட்டங்கள், படிப்புகள், பாடங்கள் உள்ளிட்டவை உலகத் தரத்தை உறுதி செய்வதை நோக்கமாக கொள்ள வேண்டும் என்று தேசிய கல்விக் கொள்கை மேலும் கூறுகிறது. ஒழுங்குமுறை, அங்கீகாரங்கள், நிதி வழங்கல், மற்றும் கல்வித்தர நிர்ணயம் ஆகிய நான்கு சுதந்திரமான பிரிவுகளைக் கொண்ட இந்திய உயர்கல்வி ஆணையத்தை உருவாக்க தேசிய கல்விக் கொள்கை 2020 பரிந்துரைக்கிறது.
இதன் தொடர்ச்சியாக, இந்திய உயர்கல்வி ஆணைய மசோதாவை உருவாக்குவதில் அமைச்சகம் ஈடுபட்டுள்ளது. உயர்கல்வியில் மாணாக்கர் சேர்க்கை விகிதங்களை, 2035-ம் ஆண்டுக்குள் 50 சதவீதமாக அதிகரிக்கவேண்டும் என்ற தேசிய கல்விக் கொள்கையின் பரிந்துரையைக் கருத்தில்கொண்டு நிபுணர் குழு ஒன்றைப் பல்கலைக்கழக மானிய குழு அமைத்துள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1807642
சுகாதாரம் மற்றும் குடும்ப நலத்துறை அமைச்சகம்
இதுவரை சுமார் 17.49 கோடி கொவிட் தடுப்பூசிகளை மத்திய அரசு, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது
கொவிட்-19 பெருந்தொற்றுக்கு எதிராக மாநிலங்கள் மற்றும் யூனியன் பிரதேசங்களுடன் ஒருங்கிணைந்து “அரசின் முழுமையான அணுகுமுறையுடன்” இந்திய அரசு தீவிரமாகப் போராடி வருகிறது.
பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 53,25,000 தடுப்பூசி டோஸ்களை மத்திய அரசு கூடுதலாக வழங்கவுள்ளது.
இதுவரை, 17.49 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், 16,65,49,583 டோஸ் தடுப்பூசி  பயன்படுத்தப்பட்டுள்ளது.
84,08,187 கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தமிழக நிலவரம் : தமிழ்நாட்டிற்கு இதுவரை 74,03,950 தடுப்பூசி டோஸ்கள் அளிக்கப்பட்டுள்ளன. இதில் 3.94% வீணானதாக தெரிவிக்கப்பட்டுள்ளது. இதனையும் சேர்த்து மொத்தம், 66,74,970 தடுப்பூசி டோஸ்கள் பயன்படுத்தப்பட்டுள்ளன. 7,28,980 தடுப்பூசி டோஸ்கள் தமிழகத்திடம் இருப்பு உள்ளன.
புதுச்சேரி நிலவரம்:
புதுச்சேரி யூனியன் பிரதேசத்திற்கு இதுவரை 3,97,130 தடுப்பூசி டோஸ்கள் அளிக்கப்பட்டுள்ளன. இதில் 0.76% வீணானதாகத் தெரிவிக்கப்பட்டுள்ளது. இதனையும் சேர்த்து, 2,14,486 தடுப்பூசி டோஸ்கள் பயன்படுத்தப்பட்டுள்ளன. 1,82,644 தடுப்பூசி டோஸ்கள் புதுச்சேரியிட ம் இருப்பு உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716980
------
(Visitor Counter : 186